รัฐบาลห่วงใยประชาชนช่วงภัยแล้งปีนี้ แม้ยังไม่มีจังหวัดได้ประกาศเป็นเขตพื้นที่ประสบภัยแล้ง
นายทองเปลว กองจันทร์ ปลัดกระทรวงเกษตรและสหกรณ์ กล่าวถึงสถานการณ์น้ำในหน้าแล้งขณะนี้ว่า รัฐบาลมีความห่วงใยประชาชน ได้สั่งการทุกหน่วยงานที่เกี่ยวข้องวางแผนแบบบูรณาการแก้ไขปัญหาเรื่องน้ำ โดยน้ำกินน้ำใช้ หรือน้ำอุปโภคบริโภคจะต้องมีเพียงพอไม่ขาดแคลน ซึ่งกระทรวงเกษตรและสหกรณ์ โดยกรมชลประทานได้สำรองน้ำในส่วนนี้ไว้ไปจนถึงต้นฤดูฝนหน้า ช่วงเดือนพฤษภาคม มิถุนายนและกรกฎาคม ที่เริ่มเข้าสู่ฤดูฝน 3 เดือนแรก เพื่อไม่ให้ส่งผลกระทบกับระบบประปา ระบบนิเวศและการควบคุมคุณภาพน้ำต่างๆ ซึ่งจะต้องมีอย่างตลอดและต่อเนื่องปลัดกระทรวงเกษตรและสหกรณ์ กล่าวอีกว่า ปัจจุบันยังไม่มีจังหวัดได้ประกาศเป็นเขตพื้นที่ประสบภัยแล้ง แต่หากประชาชนต้องการความช่วยเหลือ หรือประสบปัญหาอื่นใด สามารถแจ้งหน่วยงานในพื้นที่เพื่อเข้าช่วยเหลือต่อไปได้